
Yn ystod yr aseiniaid hyn, byddaf yn adfyfyrio’n feirniadol ar un agwedd o’r cynllun datblygiad ysgol, o’n hysgol profiad addysgu proffesiynol diwethaf. Byddaf yn adfyfyrio ar yr elfen yr oedd yr ysgol wedi dewis fel blaenoriaeth a’r effeithiau ag sydd yn dilyn. Ar gyfer yr aseiniad hyn, bwriedir focysu ar y cynllun lles a wnaeth ysgol A ysgrifennu er mwyn ymateb i gofynion COVID-19, â’r blaenoriaethau i sicrhau fod y disgyblion yn derbyn addysg effeithiol o’r cartref. 
Yn ôl Estyn (2015), sefydlwyd ysgol A yn 2011 gan Awdurdod Lleol Abertawe fel ateb i’r galw cynyddol am addysg trwy gyfrwng y Gymraeg. Mae tua 10% o’r disgyblion o gartrefi  lle siaradir Cymraeg, tua 20% o ddisgyblion yn gymwys i dderbyn prydau ysgol am ddim ac mae gan tua 20% o ddisgyblion anghenion dysgu ychwanegol (ADY) (Estyn, 2015. tt. 1). O achos canllawiau BERA (2018) byddaf yn cyfeirio at yr ysgol fel ‘ysgol A’, i sicrhau fy mod yn dilyn y canllawiau, dywed BERA (2018) dylai ymchwilwyr cadw hunaniaeth y cyfranogwyr yn gyfrinachol ac anhysbys a dylai’r ymchwilydd gydnabod hawl sefydliadau a chyfranogwyr i breifatrwydd. (BERA, 2018. tt. 21). Yn ychwanegol, byddaf yn dilyn y ddeddf DU o ddiogelu data (1998) Fel nodwyd gan BERA (2018) i sicrhau fy mod yn cadw unrhyw ddogfennau, polisïau neu wybodaeth ddigidol am yr ysgol yn anhysbys (BERA, 2018. tt. 24).
Difinir Llywodraeth Cymru (2014) y cynllun datblygiad ysgol (CDY) fel cynllun strategol ar gyfer gwelliant (LlC, 2014. tt. 3). Dylai’r CDY nodi’r camau penodol bydd yr ysgol yn cymryd i wella deilliannau'r disgyblion. Noder LlC (2014) dylai’r cynllun cael eu lliwio o’r hunanwerthusiad a wna’r ysgol a dylai cynnwys blaenoriaethau ac yn ogystal targedau byrdymor a hirdymor (LlC, 2014. tt. 3). Yn ychwanegol i’r targedu o fewn yr ysgol ei hun, dylai’r CDY cynnwys y blaenoriaethau i ddatblygu meysydd cenedlaethol sef codi safonau llythrennedd, rhifedd a hefyd i leihau effaith tlodi ar gyrhaeddiad addysgol (LlC, 2014. tt. 3). Yn ogystal â nodi’r blaenoriaethau, mae yna ddyletswydd ar yr ysgol i nodi'r camau weithredu i gyrraedd y flaenoriaeth gan esbonio’r adnoddau penodol ag sydd angen, y bobl allweddol i gyrraedd y flaenoriaeth a hefyd y cyllid a datblygu’r agwedd. Gweler Estyn (2017) y defnydd parhaus o’r CDY fel arfer da gan fod un ysgol ar ôl arolygiad wedi gwneud ymdrech i ddatblygu sgiliau'r disgyblion trwy’r defnydd o’r CDY, ac erbyn hyn mae’r ysgol wedi dod allan o’r categori mesurau arbennig ac yn perfformio uwchlaw’r cyfartaledd (Estyn, 2017). Cytuna’r Adran Addysg (2010) dylai’r CDY fod yn rhyngweithiol ac yn amlinelli’r camau ymlaen am y 3 flynedd nesa, dylai’r ysgol canolbwyntio ar y blaenoriaethau personol yr ysgol ar ôl cynnal hunanwerthusiad. Dylai’r CDY fod yn seiliedig ar ymchwil ac yn cysylltu’n glir gyda pholisïau a chynlluniau gweithredu’r ysgol (DoE, 2010. tt. 2). Noda LlC (2014) mae’n ofynnol fod y cynllun ar waith am 3 flynedd, lle mae’r flwyddyn gyntaf yn ffocysu ar y blaenoriaethau, targedau personol ar gyfer gwella a hefyd strategaethau manwl. Yn ystod yr ail â’r drydedd flwyddyn  dylai’r ysgol cofnodi’r targedau a blaenoriaethau lefel uchel ar gyfer gwelliant (LlC, 2014. tt. 6)  
Mae Llywodraeth Cymru yn nodi’n glir dylai’r CDY fod yn ddogfen hygyrch, ryngweithiol rhwng holl staff yr ysgol gan gynnwys y llywodraethwyr. Gan fod y Pennaeth yn rheoli’r ysgol gyfan gan gynnwys y cynnydd mae’r ysgol yn ei wneud, cyfrifoldeb y Llywodraethwyr yw paratoi, monitro, adolygu a diwygio’r CDY (LlC, 2017. tt. 3-4). Mae’n bwysig nodi bydd pob ysgol ar daith wahanol ar gyfer gwelliant, a ni ddylid cymharu un cynllun gyda chynllun ysgol arall gan fod nifer o ffactorau allanol yn effeithio ar gynnydd y disgyblion megis yr ardal, tlodi ag ADY.
Fel y esboniais eisoes, byddaf yn canolbwyntio ar y cynllun datblygu Lles tu fewn ysgol A. Mae sylw sylweddol wedi bod ar les yn y blynyddoedd diwethaf, noda’r Iechyd Cyhoeddus Cymru (Dyddiad anhysbys) fod galw cynyddol i gefnogi pobl i sylweddoli eu potensial llawn ac i baratoi pobl i allu ymdopi gyda’r heriau mae bywyd yn darparu. Mae’r GIG wedi ymdopi cynllun strategol eu hun ac yn ymgeisio i gefnogi pobl i ddatblygu gwytnwch, cynyddu ymwybyddiaeth a phwysigrwydd iechyd meddwl a mabwysiadu meddylfryd o gefnogi ein gilydd (GIG, dyddiad Anhysbys). 
Cydnabyddir LlC y pwysigrwydd o godi ymwybyddiaeth iechyd meddwl yng Nghymru yn 2012, lle nodwyd bod 1 plentyn allan o bob 10, rhwng yr oed 5 ag 16 yn datblygu problemau iechyd meddwl ac mae’r canran o ddisgyblion sydd efo ADY yn cynyddu (LlC, 2012. tt. 5). O ganlyniad, mae’r LlC wedi datblygu cynllun deng blynedd i wella’r sefyllfa ac erbyn nawr mae tua 6 miliwn wedi cael ei fuddsoddi i’r GIG ar gyfer gwella’r sefyllfa. Ar sail hyn roedd ysgol A yn awyddus i sicrhau fod y disgyblion yn hwyliau da yn ystod y cyfnod clo ac wrth ddysgu o’r cartref. O ganlyniad i’r pandemig, ymchwilir Prifysgol Caerdydd i’r ôl-effeithiau ar iechyd meddwl a lles, dangosir yr ymchwil fod 13 mil ô’r cyfranogwyr yn dangos symptomau trallod, efo tua 20% ô’r cyfranogwyr yn dangos symptomau difrifol (Prifysgol Caerdydd, 2020). 
Noda’r CCUHP (2020) un ô’r hawliau plant yw’r hawl i fywyd ac i ddysgu i fod yn iach (CCUHP, erthygl 6) ac o ganlyniad roedd ysgol A yn rhoi sylw sylweddol ar yr hawliau i sicrhau fod y disgyblion yn ymwybodol o’i hawliau ac yn eu gweithredu. Dywed Doanldson (2015) yn ei adroddiad “..un thema barhaus yn y dystiolaeth oedd pwysigrwydd lles, yn enwedig iechyd meddwl. Mae angen i ysgolion ofalu am anghenion corfforol ac emosiynol eu plant” (Donaldosn, 2015. tt. 28). Yn ogystal, pwysleisia Donaldson (2015) y pwysigrwydd o iechyd a lles trwy nodi yn ei ddibenion, 
Bydd ein holl plant a phobl ifanc yn unigolion iach, hyderus sydd yn meithrin eu lles meddyliol ac emosiynol trwy ddatblygu hyder, cadernid ac empathi. 
(Donaldson, 2015. tt. 30) 
Arghymelliad Donaldosn (2015) oedd dylai’r cwricwlwm cenedlaethol cael ei rhannu i mewn i feysydd dysgu a phrofiad, un ohonynt dylai fod ‘Iechyd a Lles’, cydnabyddai’r Llywodraeth Cymru'r pwysigrwydd o hyrwyddo Iechyd a Lles yn ein hysgolion a datblygwyd canllaw unigol ar gyfer iechyd a lles i’w weithredu yn yr ysgol. Yn ogystal â sicrhau fod y disgyblion yn hwyliau da yn ystod y cyfnod clo, mabwysiadodd Ysgol A'r  meddylfryd o sicrhau fod y rhieni â’r gwarchodwyr mewn hwyliau da hefyd, gall y meddylfryd hwn cael ei gysylltu gyda model ecolegol Bronfenbrenner (1974). Datblygodd Bronfenbrenner ddamcaniaeth o integreiddio pum cylch gwahanol ag sydd yn effeithio ar fywyd a datblygiad plant. Mae damcaniaeth Bronfenbrenner (1974) yn darparu dull cyfannol o sicrhau datblygiad y plant wrth ryngweithio gyda phob cylch ag sydd yn effeithio bywyd y plentyn (Evans-Guy, 2020). Gan fod y dysgwyr yn cyfathrebu gyda’r ysgol, yr ysgol yn cyfathrebu gyda’r rhieni, mae’n dangos cylch parhaus a gall effeithio iechyd meddwl y disgyblion mewn modd positif.
Yn ychwanegol, yn ystod y cyfnod clo roedd rhaid i’r ysgol sicrhau fod anghenion y disgyblion yn cael ei ddiwallu, i sicrhau meddylfryd da, positif. Gall y cysyniad hwn cael ei gysylltu gyda damcaniaeth Maslow (1943), creda Maslow fod anghenion yn gallu cael ei gategoreiddio. I symud i’r categori o anghenion nesaf yn llwyddiannus, dywed Maslow fod rhaid bodloni’r haen is yn gyntaf (McLeod, 2020). Roedd dyletswydd ar yr ysgol i sicrhau fod anghenion y disgyblion yn cael ei gwrdd yn ystod y pandemig er mwyn iechyd a lles y disgybl. Gall yr haen is cael ei atgyfnerthu gyda hawl 24 ô’r CCUHP sef yr hawl i dderbyn bwyd a dŵr da. Cydnabydda’r ysgol yr her ac yn cynnig pecyn bwyd i’r disgyblion ag oedd ar y rhestr ‘cymwys i dderbyn prydau ysgol am ddim’. Dywed Maslow, trwy fethu bodloni’r haen hyn, ni fydd y corff yn iach. Roedd Ysgol A yn gwneud pob ymdrech i sicrhau fod y disgyblion yn ddiogel yn y cartref wrth gynnal ‘check in’ wythnosol gyda’r disgyblion â’r rhieni ar TEAMS, i sicrhau fod y disgyblion yn hwyliau da. Yn ychwanegol roedd y sesiynau TEAMS yn caniatáu’r disgyblion i sgwrsio gyda’u ffrindiau â hefyd staff yr ysgol.
Atgyfnertha LlC y cysyniad o sicrhau fod y CDY yn gynllun rhyngweithiol, parhaus trwy nodi’r camau gweithredu, esbonia LlC (2014) fod 5 cam penodol i’w ddilyn wrth ei gynllunio i sicrhau codi safonau a gwella deilliannau'r dysgwyr (LlC, 2014. tt. 7). Awgryma LlC pob ysgol i ddechrau gyda’i gweledigaeth, hynny yw beth mae’r ysgol yn anelu i’w gyflawni. Dylai’r usgol mabwysiadu meddylfryd clir o beth mae angen i’r ysgol i ddatblygu trwy edrych ar y data i weld beth gall wella. Yr ail gam yw hunanwerthuso, dylai’r ysgol adfyfyrio ar ei pherfformiad ac yna yn defnyddio’r data i gynllunio strategaethau gwelliant cynaliadwy (LlC, 2014. tt. 8). Noda LlC dylai’r proses o hunanwerthusiad cael ei gynnal yn flynyddol i ddarganfod ble mae’r ysgol ar hyn o bryd, y meysydd cryfder, beth sydd angen i’w wella ac yn olaf pa gamau gall yr ysgol ei gymryd i gyrraedd y gwelliannau (LlC, 2017. tt. 8), noder LlC (2018) fod data yn hanfodol wrth gefnogi hunanwerthuso ac mae angen i’r data a ddefnyddir fod yn berthnasol i anghenion yr ysgol (LlC, 2018). Cytuna UNICEF (2008) wrth nodi
Tu fewn i’r cynllun datblygu, mae hunanwerthuso yn chwarae rôl hanfodol a strategol, dylai hunanwerthuso wasanaethu’r galw cynyddol am atebolrwydd, tystiolaeth ar gyfer gwneud penderfyniadau, gwneud a dysgu. 
(UNICEF, 2008. tt. 20)
Noder Estyn (2019) y defnydd onest o hunanwerthuso fel arfer da gan ei fod wedi buddio un ysgol i wneud gwelliannau yn yr ysgol, trwy’r staff yn gweithio fel tîm a rhannu cyfrifoldeb (Estyn, 2019).
Dylai’r proses o hunanwerthuso cynnwys data penodol bennu gwelliant, dau fath o ddata yn benodol; data ansoddol a data meintiol. Gall y data ansoddol cael ei werthuso o adroddiadau Estyn ar ôl arolwg, gwybodaeth am les y dysgwyr megis y canran o ddisgyblion sydd yn gymwys i dderbyn prydau ysgol am ddim a’r canran o ddisgyblion sydd ag anghenion dysgu ychwanegol ac yn olaf, y data a chasglwyd o asiantaethau allanol a rhieni. Gall y data meintiol cynnwys unrhyw wybodaeth ag sydd yn cymharu’r usgolion yn yr ardal, gwybodaeth cyrhaeddiad y dysgwyr, gwybodaeth bandio’r ysgol, gwybodaeth olrhain am gynnydd y dysgwyr, canlyniadau PISA a hefyd ffactorau cymdeithasol, megis gwybodaeth gymdeithasol economaidd, gwybodaeth ieithyddol yr ardal â’r cyfleusterau yn yr ysgol (Roberts, 2021).
Yr ail gam yw’r broses o gynllunio strategol. Noder LlC (2014) er mwyn sicrhau fod yr ysgol yn llwyddo i wneud y cam hwn yn effeithiol, dylai’r cam hyn cynnwys holl rhanddeiliaid yr ysgol megis y corff llywodraethu, y Pennaeth, holl staff yr ysgol, y dysgwyr, rhieni/gofalwyr, awdurdod lleol, ysgolion eraill a hefyd y gymuned. (LlC, 2014. tt. 10). Yn ystod yr ail gam, dylai’r ysgol dechrau ysgrifennu’r CDY wrth dynnu o wybodaeth ô’r cam cyntaf. Yn ystod fy mhrofiad yn addysgu’n broffesiynol yn ysgol A, roeddwn yn ffodus i weld y cam hwn yn cael ei weithredu; roedd yr ysgol gyfan yn allweddol ar gyfer ei gynllunio ac yn tynnu o sgiliau gwahanol pob aelod o staff i nodi’r ffordd ymlaen ar gyfer pob maes dysgu a phrofiad. Roedd cyfrifoldeb gyda phob aelod o’r staff i nodi gwelliannau ar y cynllun ac roedd yn cael ei wirio gan y Pennaeth â’r Llywodraethwyr. Yn ychwanegol i’r blaenoriaethau, dylai’r cynllun cynnwys y gost wrth eu datblygu, y gost o’r adnoddau a fydd angen neu’r gost o wahodd arbenigwr i mewn i’r ysgol i gynnal gweithdy gyda’r disgyblion.   
Y cam nesaf yw gwneud gwelliant, yn ystod y cam hwn ô’r CDY dylai pob aelod o staff wybod beth sydd ar y cynllun gan gynnwys y rhanddeiliaid, ac yn dechrau eu gweithredu yn yr ysgol. Dywed LlC (2014) dylai'r CDY fod yn hynod o glir ar gyfrifoldebau, atebolrwydd, camau weithredu ac amserlenni er mwyn osgoi dryswch ac er mwyn sicrhau fod yr adnoddau yn cael ei ddefnyddio yn y ffordd fwyaf effeithiol. (LlC, 2014. tt. 17)
Yn olaf, y cam diwethaf yw adolygu’r effaith mae’r newidiad wedi cael ar yr ysgol, noda LlC (2014) mae rhaid i’r llywodraethwyr fonitro, adolygu a diweddaru’r CDY yn flynyddol neu ar ôl arolygiad Estyn, yn dilyn yr adolygiad bydd yr ysgol yn dechrau ar y proses o hunanwerthuso eto wrth sicrhau fod y wybodaeth o’r cynllun blaenorol yn cael ei gynnwys yn y cynllun newydd (LlC, 2014. tt. 17).
	Yn ystod fy amser yn yr ysgol, roeddwn yn ffodus iawn i weld y cynllun yn cael ei weithredu, gan fy mod wedi bod yn addysgu’r disgyblion dros y cyfnod clo roedd rhaid i mi sicrhau fy mod i yn gyfarwydd gyda’r CDY. Roedd nifer o flaenoriaethau ynglŷn â Lles ar y cynllun gan gynnwys sicrhau targedu’r disgyblion bregus yn ystod y cyfnod clo, sicrhau fod dyfeisiau ac offer gyda’r disgyblion i gael mynediad i’r gwaith a chynlluniwyd a hefyd i ddatblygu meddylfryd positif yn ystod y cyfnod, yn ychwanegol roedd yr ysgol yn awyddus i sicrhau fod y disgyblion yn treulio amser gyda’i chyd disgyblion i gadw’r elfen cymdeithasu o wythnos i wythnos. Roedd yr ysgol yn awyddus i fabwysiadu amgylchedd hapus a ddiogel gyda phwyslais i hyrwyddo hylendid, roedd pwyslais i sicrhau fod y disgyblion yn gwybod y cyfyngiadau â’r pwysigrwydd o gadw’n ddiogel dros y cyfnod. Y rhesymeg dros y blaenoriaethau hyn oedd y disgyblion heb weld eu ffrindiau am oes ac roedd pryder fod y disgyblion heb strwythur. Roedd pryder hefyd ynglŷn â pha mor iachus oedd ddiet y disgyblion hefyd, a chafodd hwn ei nodi ar y CDY.  Mewn gwirionedd does dim modd i fonitro’r agwedd hwn gan fod y disgyblion yn treulio eu hamser yn y cartref, i gymharu gyda’r sicrwydd o beth mae’r disgyblion yn bwyta yn yr ysgol. Roedd gwrthddywediad rhwng y flaenoriaeth o sicrhau fod y disgyblion yn gwario llai o amser o flaen y teledu neu sgrin, ond blaenoriaeth arall oedd sicrhau darparu offer i’r disgyblion i wneud a chyflwyno gwaith yn ddyddiol; i oresgyn y gwrthddywediad hwn roeddwn i yn awyddus i gynllunio nifer o weithgareddau ymarferol i’r disgyblion i annog y disgyblion i fynd tu allan ac i dreulio amser gyda’r teulu ac yn yr awyr agored.
Roedd yr ysgol yn gwneud gwaith ardderchog ar fonitro’r cynllun a monitro cynnydd y disgyblion, roedd holl staff yr ysgol wedi derbyn hyfforddiant ar ‘My Concerns’ i nodi unrhyw bryderon oedd ganddyn nhw ynglŷn â disgyblion yn gweithio o’r gartref; roedd y wybodaeth hon yn dilyn ein sesiynau TEAMS yn wythnosol er mwyn sicrhau fod y disgyblion yn hwyliau da ac yn deall y gwaith. Roedd yr ysgol yn cadw llygaid ar y disgyblion nad oedd yn cyflwyno gwaith yn gyson ac yna yn cysylltu gyda’r cartref unwaith yr wythnos i gynnig cefnogaeth i’r teulu a hefyd i esbonio tasgau i’r disgyblion. Am y disgyblion nad oedd yn cynhyrchu gwaith yn ystod y cyfnod, roedd yr athrawon yn creu pecyn gwaith ac yn ei ddanfon i’r cartref. Mae’n cael ei nodi’n glir ar yr CDY dylai’r pob aelod o staff fod ar gael ar gyfer sgwrsio gyda’r disgyblion ag oedd yn gweld y sefyllfa’n anodd; yn ogystal roedd yr athrawon yn cysylltu gyda rhieni/gofalwyr y disgyblion yn wythnosol i sicrhau eu bod nhw yn hwyliau da hefyd, gall hwn cael ei atgyfnerthu gydag ymchwil Bronfenbrenner o’r model cysylltiol ecolegol (1974).
I grynhoi, mae’r ymchwil i’r CDY wedi profi’n fuddiol iawn ar gyfer fy nealltwriaeth i o sut mae ysgol yn gweithio. Mae’n bwysig i ddeall y camau mae rhaid yr ysgol cymryd i sicrhau fod y disgyblion yn gwneud cynnydd ac i ddeall ble mae’r ysgol i gymharu gydag ysgolion eraill yr ardal, ond eto mae’n bwysig i atgyfnerthu bod pob ysgol ar fan gwahanol ar y daith ac ni ddylid barni un ysgol wrth ei gymharu gydag ysgol arall. Dysgais fod y CDY yn ddogfen angenrheidiol tuag at lwyddiant yr ysgol a bod pob agwedd o fywyd ysgol yn effeithio arno. Rwyf wedi cael fy ngoleuni ar y rhandaliad ag sydd yn cyfrannu tuag at y cynllun ac yn deall bod y cynllun yn cynnwys ystod eang o bobl ô’r Pennaeth, i’r staff i’r corff llywodraethu â’r gymuned. Rwyf wedi dysgu bod bywyd yn yr ysgol wir yn cynnwys pob aelod o’r staff ac mae’r gwaith tîm hyn yn hanfodol er mwyn gwell buddio’r disgyblion yn fy ngofal.
(2,696 o eiriau)

